CELEX: 31989R3271
Language: el
Date: 1989-10-30 00:00:00
Title: Κανονισμός (ΕΟΚ) αριθ. 3271/89 της Επιτροπής της 30ής Οκτωβρίου 1989 σχετικά με τις τιμές που θα ληφθούν υπόψη για τον υπολογισμό της αξίας των γεωργικών προϊόντων σε απόθεμα παρεμβάσεως που θα μεταφερθούν στο επόμενο οικονομικό έτος

Avis juridique important

|

31989R3271

Κανονισμός (ΕΟΚ) αριθ. 3271/89 της Επιτροπής της 30ής Οκτωβρίου 1989 σχετικά με τις τιμές που θα ληφθούν υπόψη για τον υπολογισμό της αξίας των γεωργικών προϊόντων σε απόθεμα παρεμβάσεως που θα μεταφερθούν στο επόμενο οικονομικό έτος  

Επίσημη Εφημερίδα αριθ. L 317 της 31/10/1989 σ. 0033 - 0033

***** ΚΑΝΟΝΙΣΜΟΣ (ΕΟΚ) αριθ. 3271/89 ΤΗΣ ΕΠΙΤΡΟΠΗΣ  της 30ής Οκτωβρίου 1989  σχετικά με τις τιμές που θα ληφθούν υπόψη για τον υπολογισμό της αξίας των γεωργικών προϊόντων σε απόθεμα παρεμβάσεως που θα μεταφερθούν στο επόμενο οικονομικό έτος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1987 σχετικά με τους γενικούς κανόνες για τη χρηματοδότηση των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (1), όπως τροποποιήθηκε τελευταία από τον κανονισμό (ΕΟΚ) αριθ. 787/89 (2), και ιδίως το άρθρο 7,  Εκτιμώντας:  ότι ο κανονισμός (ΕΟΚ) αριθ. 2776/88 της Επιτροπής της 7ης Σεπτεμβρίου 1988 σχετικά με τα στοιχεία που πρέπει να διαβιβάζουν τα κράτη μέλη για την ανάληψη των δαπανών που χρηματοδοτούνται στα πλαίσια του τμήματος Εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων (3), όπως τροποποιήθηκε τελευταία από τον κανονισμό (ΕΟΚ) αριθ. 2735/89 (4), προβλέπει τη δήλωση των δαπανών των σχετικών με τις εργασίες δημοσίας αποθεματοποιήσεως με τη μορφή λογαριασμών, που θεσπίστηκαν στις 30 Σεπτεμβρίου· ότι λόγω του γεγονότος αυτού η αξία των αποθεμάτων στο τέλος του οικονομικού έτους πρέπει να υπολογίζεται με τη βάση αυτή·  ότι οι τιμές μεταφοράς πρέπει να καθορίζονται από τους οργανισμούς πληρωμής για τα προϊόντα παρεμβάσεως που αποθεματοποιούνται με δική τους ευθύνη και για τα οποία οι δαπάνες πρέπει να δηλωθούν στον ετήσιο λογαριασμό που αναφέρεται στο άρθρο 4 παράγραφος 1 του κανονισμού (ΕΟΚ) αριθ. 1883/78· ότι πρέπει να προβλεφθεί ανακοίνωση των πληροφοριών αυτών στην Επιτροπή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης του Ευρωπαϊκού Γεωργικού Ταμείου Προσανατολισμού και Εγγυήσεων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι οργανισμοί πληρωμής διαπιστώνουν τη μέση λογιστική αξία (τιμή μεταφοράς), που αναφέρεται στο άρθρο 7 του κανονισμού (ΕΟΚ) αριθ. 1883/78 για τα γεωργικά προϊόντα που βρίσκονται σε αποθέματα παρεμβάσεως, με ευθύνη τους στο τέλος του οικονομικού έτους και τη διαβιβάζουν στην Επιτροπή το αργότερο έως τις 10 Νοεμβρίου, με τα έγγραφα που ορίζονται σύμφωνα με το άρθρο 10 του κανονισμού (ΕΟΚ) αριθ. 2776/88.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Οκτωβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 216 της 5. 8. 1978, σ. 1.  (2) ΕΕ αριθ. L 85 της 30. 3. 1989, σ. 1.  (3) ΕΕ αριθ. L 249 της 8. 9. 1988, σ. 9.  (4) ΕΕ αριθ. L 263 της 9. 9. 1989, σ. 17.